Rahvast  täis on ka Mamo, miljonilahutusega meediataevasse tõusnud äri- ja telenaise Margit Hako­maa bistroo Liivalaia tänavas, kus aetakse eriliselt tervislikku rida - salateid garneeritakse kuusekasvudega ja šokolaadikooki tehakse punapeedist. Ja Nano, Eesti modellinduse esiema Beatrice'i (sala)söögikoht, mille lahtiolekuajad sõltuvat toidutegemiseks vajalikust inspiratsioonipuhangust.